Didi rapidigas sian internaciigan procezon
#000000
Didi varbas ŝoforojn en Melburno.
#000001
Laŭ raporto de CNN, la 15-an de junio, Didi, ĉina reta platformo pri vetura servo per aplikaĵo, anoncis, ke en la fino de la kuranta monato ekfunkcios Didi-servoj en Melburno, la dua plej granda urbo en Aŭstralio. Tio fariĝos alia grava mejloŝtono de internaciiga procezo de Didi.
#000002
Laŭraporte, ekde tiu ĉi jaro, Didi aktive esploras la internacian merkaton. En ĉi-jara januaro, Didi akiris la plej grandan lokan kompanion 99 pri vetura servo de Brazilo, kio altiris tutmondan atenton. En februaro, Didi anoncis kunlaboran projekton kun la japana kompanio SFTBF pri uzado de artefarita inteligenteco por konstrui retan platformon de vetura servo, kaj eniris en japanan taksi-merkaton. En aprilo, Didi anoncis sian oficialan eniron en la meksikan merkaton.
#000003
Post sukcesa provfunkciado en Geelong, Aŭstralio, en majo, Didi ekde frua junio varbas ŝoforojn en Melburno, kaj tio ricevis entuziasman respondon en la urbo. Didi esperas longtempe investi kaj disvolviĝi en Aŭstralio, kaj provizi aŭstralianojn per pli diversaj, oportunaj kaj fidindaj veturoj kontraŭ malalta prezo, kaj samtempe krei pliajn ŝancojn por lokaj ŝoforoj.
#000004
Internaciigo estas unu el la kernaj strategioj de disvolviĝo de Didi, kiu deklaris esti preta por kombini sian eminentan forton en la kampo de artefarita inteligenteco por trafika uzo kun siaj rafinitaj lokaj operacioj, kaj daŭre krei pli bonajn veturigajn spertojn por uzantoj en- kaj eksterlande. Didi ankaŭ serĉos kunlaborojn kun sektoroj pri publika servo kaj transportado por disvastigi eksterlande la progresintajn spertojn de Ĉinio pri inteligenta transporto kaj kontribui al la tutmonda daŭripova evoluado.
#000005